CELEX: 32012R1059
Language: lv
Date: 2012-11-12 00:00:00
Title: Komisijas Īstenošanas regula (ES) Nr. 1059/2012 ( 2012. gada 12. novembris ), ar ko groza Regulu (EK) Nr. 412/2008 attiecībā uz pārstrādei paredzētas saldētas liellopu gaļas importa tarifu kvotas sadali apakšperiodos

13.11.2012   
            
            
               LV
            
            
               Eiropas Savienības Oficiālais Vēstnesis
            
            
               L 313/16
            
         KOMISIJAS ĪSTENOŠANAS REGULA (ES) Nr. 1059/2012
   (2012. gada 12. novembris),
   ar ko groza Regulu (EK) Nr. 412/2008 attiecībā uz pārstrādei paredzētas saldētas liellopu gaļas importa tarifu kvotas sadali apakšperiodos
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. panta 1. punktu saistībā ar tās 4. pantu,
   tā kā:
   
               (1)
            
            
               Ar Komisijas Regulu (EK) Nr. 412/2008 (2) atvēra pārstrādei paredzētas saldētas liellopu gaļas gada importa tarifu kvotu periodam no 1. jūlija līdz nākamā gada 30. jūnijam.
            
         
               (2)
            
            
               Nesenie notikumi pasaules liellopu gaļas tirgū, tas ir, pieprasījuma pēc liellopu gaļas palielināšanās izraisīts nozīmīgs cenu pieaugums pasaulē un lielāka nestabilitāte, liecina, ka iespēja pieteikties importa tiesībām [ievešanas tiesībām] tikai reizi gadā pārstrādātājiem var radīt komerciālas grūtības. Ja pārstrādātājiem ir jāpiesakās importa tiesībām gadskārtējās kvotas perioda sākumā, tie nevar pieskaņot savas importa vajadzības mainīgajai tirgus situācijai. Līdz ar to daži no pārstrādātājiem zaudē nodrošinājuma iemaksu, kas veikta, piesakoties importa tiesībām.
            
         
               (3)
            
            
               Ja pārstrādātājiem sniegtu iespēju pieteikties importa tiesībām reizi ceturksnī, nevis reizi gadā, tas palīdzētu viņiem plānot importu īsākam laika periodam un nodrošinātu labāku situāciju reaģēšanai uz straujajām izmaiņām pasaules liellopu gaļas tirgū.
            
         
               (4)
            
            
               Tāpēc Regula (EK) Nr. 412/2008 būtu attiecīgi jāgroza.
            
         
               (5)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 412/2008 groza šādi:
   
               1)
            
            
               regulas 1. pantu aizstāj ar šādu:
               “1. pants
               1.   Ar šo ik gadu atver 63 703 tonnu importa tarifu kvotu tādas neatkaulotas, saldētas liellopu gaļas ekvivalentam, uz kuru attiecas KN kodi 0202 20 30, 0202 30 10, 0202 30 50, 0202 30 90 vai 0206 29 91 un kura paredzēta pārstrādei Savienībā (turpmāk tekstā – “kvota”), laikposmam no 1. jūlija līdz nākamā gada 30. jūnijam (turpmāk tekstā – “importa tarifu kvota”), ievērojot šajā regulā paredzētos nosacījumus.
               2.   Importa tarifu kvotas periods, kas minēts 1.punktā, tiek iedalīts šādos četros apakšperiodos:
               
                           a)
                        
                        
                           no 1. jūlija līdz 30. septembrim;
                        
                     
                           b)
                        
                        
                           no 1. oktobra līdz 31. decembrim;
                        
                     
                           c)
                        
                        
                           no 1. janvāra līdz 31. martam;
                        
                     
                           d)
                        
                        
                           no 1. aprīļa līdz 30. jūnijam.”;
                        
                     
         
               2)
            
            
               regulas 6. pantu groza šādi:
               
                           a)
                        
                        
                           2. punktu aizstāj ar šādu:
                           “2.   Ievešanas tiesību pieteikumus A produktu vai B produktu ražošanai iesniedz tā mēneša pirmajās septiņās dienās, kam seko kārtējais 1. panta 2. punktā minētais apakšperiods, un jebkurā gadījumā ne vēlāk kā plkst. 13.00 pēc Briseles laika attiecīgajā septītajā dienā.”;
                        
                     
                           b)
                        
                        
                           4. punktu aizstāj ar šādu:
                           “4.   Ne vēlāk kā plkst. 13.00 pēc Briseles laika tā mēneša četrpadsmitajā dienā, kurā atbilstoši 1. punktam ir iesniegti pieteikumi, dalībvalstis paziņo Komisijai par attiecīgajā apakšperiodā katrā no divām produktu kategorijām pieteikto kopējo daudzumu, kas izteikts neatkaulotas gaļas ekvivalenta kilogramos.”;
                        
                     
         
               3)
            
            
               regulas 7. pantu aizstāj ar šādu:
               “7. pants
               1.   Ievešanas tiesības piešķir no tā mēneša 23. dienas, kurā saskaņā ar 6. panta 1. punktu ir iesniegts pieteikums, līdz vēlākais attiecīgā mēneša pēdējai dienai. Ievešanas tiesības ir spēkā no tā apakšperioda pirmās dienas, kuram pieteikums iesniegts, līdz attiecīgā importa tarifu kvotas perioda 30. jūnijam.
               2.   Ja Regulas (EK) Nr. 1301/2006 7. panta 2. punktā minētā piešķiršanas koeficienta piemērošanas rezultātā ievešanas tiesības piešķir mazākā apmērā, nekā minēts pieteikumā, tūlīt atmaksā saskaņā ar šīs regulas 6. panta 3. punktu iemaksātā nodrošinājuma proporcionālu daļu.
               3.   Komisija aptur ievešanas tiesību pieteikumu pieņemšanu līdz importa tarifu kvotas perioda beigām attiecībā uz kārtas numuriem, kuriem pieejamie daudzumi ir izsmelti.”
            
         2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. decembra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 12. novembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 125, 9.5.2008., 7. lpp.